《送洪区邱先生教谕长清》
清代·王钺

白发焉能逐队行，一官独冷称长清。遗民自识康成草，博士家长伏氏经。

瘦马骨高疲远道，古槐根出枕荒城。应怜到日多幽赏，松桂高风苜蓿羹。

作者简介：（1623—1703）明末清初山东诸城人，字仲威，初号左庵，后改任庵。顺治十六年成进士，以母老不仕。康熙间任广东西宁知县，常与诸生论文。三藩乱起，钺团练土兵，枕戈以待。旋以地方难保，引疾归。家居二十余年而卒。有《水西纪略》、《世德堂集》等。